Diari Oficial de la Generalitat Valenciana


Sumari del DOGV 7072, del 22-07-2013 (2013/7725)

DECRET 96/2013, de 19 de juliol, del Consell, pel qual s'autoritza la implantació i supressió d'ensenyaments universitaris oficials de màster en la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/7725


Data del document
:   19-07-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Universitat Miguel Hernández
    * centre d'ensenyament

DECRET 96/2013, de 19 de juliol, del Consell, pel qual s'autoritza la implantació i supressió d'ensenyaments universitaris oficials de màster en la Universitat Miguel Hernández d'Elx. [2013/7725]  
La Universitat Miguel Hernández d'Elx ha sol·licitat autorització per a impartir els ensenyaments universitaris oficials conduents als títols de màster universitari i interuniversitari que s'especifiquen en l'annex I d'este decret. Així mateix, ha sol·licitat la supressió dels ensenyaments oficials del títol de Màster en Salut Pública autoritzat pel Decret 190/2009, de 23 d'octubre, del Consell.  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estos ensenyaments oficials i expedir els títols corresponents, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En el mateix sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació i supressió dels ensenyaments en la sessió del 18 de juny de 2012.  
Mitjançant resolucions del Consell d'Universitats s'han verificat els plans d'estudis dels ensenyaments sol·licitats.  
L'Agència Valenciana d'Avaluació i Prospectiva ha emés els informes favorables.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport, i amb la deliberació prèvia del Consell, en la reunió del dia 19 de juliol de 2013,  
  
  
DECRETE  
  
Article 1. Autorització d'ensenyaments  
S'autoritza la Universitat Miguel Hernández d'Elx per a la implantació, en el curs 2012-2013, dels ensenyaments universitaris oficials de màster que s'especifiquen en l'annex I d'este decret.  
  
Article 2. Supressió d'ensenyaments  
S'autoritza la Universitat Miguel Hernández d'Elx per a la supressió dels ensenyaments universitaris oficials de màster que s'especifiquen en l'annex II d'este decret.  
  
Article 3. Inscripció en el registre i efectes  
D'esta autorització i supressió s'informarà el Ministeri d'Educació, Cultura i Esport, per tal que este eleve al Govern la proposta per a l'establiment del caràcter oficial dels títols i la inscripció d'estos en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 4. Renovació de la verificació i acreditació dels títols  
Abans del transcurs de quatre anys, a comptar de la data de la verificació inicial o des de l'última acreditació, els títols universitaris oficials de màster hauran d'haver renovat l'acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 5. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació del gasto  
La implementació i el desplegament posterior d'este decret no podran tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, hauran de ser atesos amb els mitjans personals i materials de la Universitat Miguel Hernández d'Elx.   
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució d'este decret.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Comunitat Valenciana.  
  
Valencia, 19 de juliol de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX I  
  
Màsters de la Universitat Miguel Hernández d'Elx  
Curs 2012-2013  
  
1. Màster Universitari en Automatització i Telecontrol per a la Gestió de Recursos Hídrics i Energètics.  
2. Màster Universitari en Intervenció Criminològica i Victimològica.  
3. Màster Universitari en Advocacia.  
4. Màster Universitari en Malalties Infeccioses i Salut Internacional.   
  
5. Màster Universitari en Gestió i Disseny de Projectes i Instal·lacions.  
6. Màster Universitari en Enginyeria de Telecomunicació.  
7. Màster Universitari en Enginyeria Industrial.  
8. Màster Universitari en Energia Solar i Renovables.  
9. Màster Universitari en Tècniques Avançades per a la Investigació i Producció en Fructicultura.  
10. Màster Universitari en Neurociència: de la Investigació a la Clínica.  
Centre adscrit ESIC (Centre Superior de Gestió Comercial i Marqueting)  
11. Màster Universitari en Direcció de Comunicació i Publicitat Digital.  
Interuniversitari  
12. Màster Interuniversitari en Salut Pública, per les universitats d'Alacant i Miguel Hernández d'Elx (coordinadora).  
  
  
ANNEX II  
Supressió de titulació  
  
Màster en Salut Pública (autoritzat pel Decret 190/2009, de 23 d'octubre, del Consell).